নবীগঞ্জ প্রতিনিধি ॥ নবীগঞ্জ উপজেলার বিবিয়ানা গ্যাস ফিল্ডের ঠিকাদারী প্রতিষ্টান একতা এন্টারপ্রাইজের বিরুদ্ধে এক শ্রমিকের চিকিৎসার টাকা আত্মসাৎসহ প্রায় ১৮ মাসের বেতন আটকিয়ে তাকে চাকুরী থেকে বের করে দেয়ার অভিযোগ পাওয়া গেছে। বর্তমানে ওই শ্রমিক বিনা চিকিৎসায় অমানবিক জীবনযাপন করছেন। জানা যায়, উপজেলার দীঘলবাক এলাকার বাসিন্দা মোঃ আব্দুল করিম প্রায় ৭/৮ বছর ধরে বিবিয়ানা গ্যাস ফিল্ডের ঠিকাদারী প্রতিষ্টান মেসার্স একতা এন্টারপ্রাইজের একজন শ্রমিক হিসেবে কাজ করে আসছিলেন। প্রথমে তিনি বেতন পেতেন সাড়ে ৪ হাজার টাকা করে। পরবর্তীতে তাকে ১৮ হাজার টাকা বেতন দেয়া হতো। ২০ মাস পূর্বে গ্যাস ফিল্ডের ভেতরে আব্দুল করিম বড় ধরনের এক্সিডেন্টের শিকার হয়ে দীর্ঘ ১৮ মাস কাজ করতে পারেননি। বিবিয়ানা কর্তৃপক্ষের কাছ থেকে তার চিকিৎসা বাবদ ...